রাষ্ট্রপতি দায়বদ্ধ থাকবেন সংবিধান ও জনগণের কাছে, আর কারো কাছে নয়। তবে, তিনি যদি সংবিধান ও জনগণের বিশ্বাস ভঙ্গ করেন, সুনির্দিষ্ট অভিযোগের ভিত্তিতে তাঁর বিরুদ্ধে আইনসভার নিম্নকক্ষে অনাস্থা প্রস্তাব আনা যাবে, যা প্রধান বিচারপতির সভাপতিত্বে আইনসভার উচ্চকক্ষে প্রকাশ্যে শুনানির ভিত্তিতে সেই সভার দুই-তৃতীয়াংশের ভোটে তাঁকে রাষ্ট্রপতির পদ থেকে অপসারিত করা যাবে এবং তার অপসারণের সাথে সাথে তার প্রশাসন ও সরকারেরও অপসারণ ঘটবে। আর পরবর্তী ৯০ দিনের মধ্যে নতুন রাষ্ট্রপতি নির্বাচিত ও অভিষিক্ত হওয়ার পূর্ব পর্যন্ত প্রধান বিচারপতি রাষ্ট্রপতির দায়িত্ব পালন করবেন।